Primárny transkript

Primárny transkript (iné názvy: primárny prepis, prekurzorová RNA - pre-RNA, heterogénna jadrová [alebo nukleová alebo nukleárna] RNA -  hnRNA [v širšom zmysle]) je označenie pre RNA bezprostredne po jej vzniku, t.j. pred posttranskripčnými úpravami. 

RNA vzniká v bunke transkripciou a veľmi skoro prechádza istými posttranskripčnými úpravami, ako je pridanie poly (A) konca a čiapočky alebo zostrihom (=splicingom). Predtým, než vymenovanými úpravami prejde, sa označuje ako primárny transkript.

Primárne transkripty sú:
 prekurzorová mRNA - pre-mRNA (=heterogénna jadrová [alebo nukleová alebo nukleárna] RNA -  hnRNA v užšom zmysle), z ktorej vznikne mRNA, 
 prekurzorová rRNA - pre-rRNA, z ktorej vznikne rRNA,
 prekurzorová tRNA - pre-tRNA, z ktorej vznike tRNA,
 prekurzorová miRNA - pre-miRNA, z ktorej vznikne miRNA.

Zdroje  

BÖHMER et al. Lekárska biológia a genetika 1. 2020  S. 76, 87
Primärtranskript. In: Lexikon der Biologie. [CD-ROM] München : Elsevier, Spektrum, Akad. Verl., 2005. ISBN 3-8274-0342-1.

RNA
Proteosyntéza